stanford-oval/wikipedia huggingface dataset:
ג'ושוע באסט
דיסקוגרפיה > סינגלים שיווקיים > השתתפות באלבומים

| שנה | שם | אמנים נוספים | אלבום |
| --- | --- | --- | --- |
| 2019 | "Evergreen" | אוגוסט קאמפ | 19: The Musical |
| 2020 | "I Think I Kinda, You Know - Ricky Version" | — | High School Musical: The Musical: The Series: The Soundtrack |
| 2020 | "When There Was Me and You - Ricky Version" | — | High School Musical: The Musical: The Series: The Soundtrack |
| 2020 | "Breaking Free - Nini, Ricky & E.J. Version" | אוליביה רודריגו ומאט קורנט | High School Musical: The Musical: The Series: The Soundtrack |
| 2020 | "Little Saint Nick" | מאט קורנט | High School Musical: The Musical: The Holiday Special (Original Soundtrack) |
| 2020 | "Christmas (Baby Please Come Home)" | מאט קורנט ודארה רנה | High School Musical: The Musical: The Holiday Special (Original Soundtrack) |
| 2021 | Even When | — | High School Musical: The Musical: The Series (Season 2) |
| 2021 | "In a Heartbeat" | פרנקי רודריגס | High School Musical: The Musical: The Series (Season 2) |
פילמוגרפיה > טלוויזיה

| שנה | שם | תפקיד | הערות |
| --- | --- | --- | --- |
| 2017 | נשק קטלני | ויל | פרק אחד |
| 2018 | השייקריות | ברוק | פרק אחד |
| 2018 | ג'ון הנבל | ג'ון (נער) | פרק אחד |
| 2018 | הארלי באמצע | איידן פיטרס | תפקיד משני, 9 פרקים |
| 2019 | האנטומיה של גריי | לינוס | 2 פרקים |
| 2019–2023 | היי סקול מיוזיקל: המחזמר: הסדרה | ריקי בוון | תפקיד ראשי |
פילמוגרפיה > סרטים

| שנה | שם | תפקיד |
| --- | --- | --- |
| 2022 | נייט פוסטר | אנתוני פוסטר |
| 2022 | לילה מוטרף במוזיאון: שובו של קאמונרה | ניק דיילי |
פרסים ומועמדויות

| שנה | פרס | קטגוריה | עבודה מועמדת | תוצאה | מקור |
| --- | --- | --- | --- | --- | --- |
| 2020 | פרסי בחירת הילדים של ניקלודיאון | כוכב טלוויזיה אהוב | היי סקול מיוזיקל: המחזמר: הסדרה | מועמדות |  |
| 2021 | פרסי בחירת הילדים של ניקלודיאון | כוכב טלוויזיה אהוב | היי סקול מיוזיקל: המחזמר: הסדרה | מועמדות |  |
| 2022 | פרסי בחירת הילדים של ניקלודיאון | כוכב טלוויזיה אהוב | היי סקול מיוזיקל: המחזמר: הסדרה | זכייה |  |
| 2024 | פרס בחירת הילדים של ניקלודיאון | כוכב טלוויזיה אהוב (ילדים) | היי סקול מיוזיקל: המחזמר: הסדרה | מועמדות |  |
דוויין מיטשל

| --- | --- |
אין תמונה חופשית
 לידה:  24 באוגוסט 1982 (בן 42) ניו אורלינס שבלואיזיאנה
 עמדה:  קלע
 גובה:  1.96 מטר
 מכללה:  אובורן (2003 - 2004) לואיזיאנה-לאפייט (2004 - 2006)
 קבוצות כשחקן
 2006 - 2007   2007 - 2008   2008   2008   2008 - 2009   2009 - 2010   2010 - 2011   2011 - 2012:  ראסינג פריז   איווה אנרג'י   במברג   לוס אנג'לס לייקרס   לוס אנג'לס דיפנדרס   הפועל חולון   מכבי ראשון לציון   עירוני אשקלון
 הישגים כשחקן
 הופעה אחת באולסטאר ה-NBDL ‏(2008) חמישיית העונה בליגת העל הישראלית (2011)  מלך החטיפות של ליגת העל הישראלית (2011)
 
דוויין מיטשל (באנגלית: Dwayne Mitchell; נולד ב-24 באוגוסט 1982 בניו אורלינס, לואיזיאנה) הוא כדורסלן אמריקאי המשחק בעמדת הקלע. גובהו 1.96 מטר.
מיטשל החל את דרכו באוניברסיטת אובורן ולאחר שנה עבר לאוניברסיטת לואיזיאנה בלפאייט ממנה יצא לאחר שנתיים וחתם בראסינג פריז הצרפתית שהייתה קבוצתו הראשונה בקריירת הבוגרים. בראסינג קלע 11.1 נקודות והוריד 4.3 ריבאונדים בממוצע למשחק. את העונה שלאחר מכן הוא פתח בליגת ה-NBDL בקבוצת איווה אנרג'י וב-31 משחקים במדיה קלע 20.3 נקודות, הוריד 6.3 ריבאונדים ומסר 3.1 אסיסטים בממוצע למשחק שתרמו לבחירתו לאולסטאר ה-NBDL. בשלהי העונה עבר לבמברג הגרמנית, אותה עזב לאחר 11 משחקים. בפגרת הקיץ של 2008, הרשים את הלוס אנג'לס לייקרס ואף זכה לחוזה, אך עם פתיחת העונה הועבר לקבוצת הפיתוח של המועדון הלוס אנג'לס די-פנדרס. את העונה סיים עם ממוצעים טובים ביותר של 18.6 נקודות, 7 ריבאונדים, 4.3 אסיסטים ו-2 חטיפות למשחק כבמשחק השיא שלו נגד קולורדו 14' הוא קולע 43 נקודות ומוריד 12 ריבאונדים.
באוגוסט 2009 חתם מיטשל בהפועל חולון מליגת העל הישראלית. אף על פי שהיה אחד השחקנים הבולטים בקבוצה, הוא ששוחרר ממנה באפריל 2010 בשל פציעה וניתוח ארתרוסקופיה שהיה עליו לעבור.
באוקטובר 2010 חזר לישראל וחתם בקבוצת מכבי ראשון לציון. מיטשל הוביל את הקבוצה לפיינל פור, נבחר לחמישיית העונה של ליגת העל ולמלך החטיפות עם 2.6 למשחק.
לקראת עונת 2011/2012 חתם בקבוצת עירוני אשקלון.
הערות שוליים

↑  זר רביעי להפועל חולון, 28.08.09, אתר "ספסל"
↑  ."Lakers Waive Dwayne Mitchell". NBA.com. Retrieved 2008-10-07
דוד דגן

| --- | --- |
 לידה:  20 בפברואר 1947 תל אביב, פלשתינה (א"י)
 פטירה:  3 בספטמבר 2019 (בגיל 72)
 עמדה:  שופט
דוד דגן (20 בפברואר 1947 – 3 בספטמבר 2019) היה שופט כדורסל בין-לאומי ישראלי.
ביוגרפיה

דוד דגן נולד בתל אביב. כאשר התחתן עבר לפתח תקווה, וכשבתו נולדה הוא עבר לרחובות. החל לשמש כשופט כדורסל בשנת 1964 וכשופט בליגה הבכירה משנת 1966. בשנת 1975 מונה לשופט בינלאומי. שפט במשחקי אליפות אירופה ב-1977 (בלגיה), 1979 (איטליה), וכן באולימפיאדת לוס אנג'לס בשנת 1984, גמר גביע קוראץ' ב-1993, ואליפות העולם לנשים ב-1995. פרש בתום עונת 1996/97. לאחר פרישתו משיפוט פעיל שימש כמשקיף במשחקי ליגת העל בכדורסל וכמשקיף בילאומי במשחקי יול"ב ופיב"א.
דגן נבחר בשנת 2006 לתפקיד יו"ר הוועדה המקצועית של איגוד השופטים.
בשנת 2011 הוטל עליו תשלום כופר לרשות המיסים משום שהשמיט הכנסות של כ-296,000 ש"ח משיפוט מחוץ לישראל בשנים 2000–2009.
הערות שוליים

↑  היום לפני, באתר ספסל
↑  הספר כדורסל 2000, שמואל יעקבסון
↑  לקסיקון מפה לספורט, אורי שרצקי ואודי הירש, 2004
↑  שגיא ניר‏, דגן יו"ר הוועדה המקצועית של איגוד השופטים, באתר וואלה, 26 בספטמבר 2006
↑  החלטות ועדות הכופר ברשות המיסים - מחצית ראשונה - שנת 2011, באתר רשות המיסים
ערך זה הוא קצרמרבנושא ישראלים ובנושא כדורגל ישראלי. אתם מוזמנים לתרום לוויקיפדיה ו.
גילברט ארינאס

| --- | --- |

ארינאס במדי אורלנדו, 2010
 לידה:  6 בינואר 1982 (בן 42) טמפה שבפלורידה
 עמדה:  גארד
 גובה:  1.93 מטרים
 מספר:  1
 מכללה:  אוניברסיטת אריזונה
 דראפט:  בחירה מספר 31, 2001 גולדן סטייט ווריורס
 קבוצות כשחקן
 2001–2003 2003–2010 2010–2012 2012 2012–2013:  גולדן סטייט ווריורס וושינגטון ויזארדס אורלנדו מג'יק ממפיס גריזליס שאנגחאי שארקס
 הישגים כשחקן
 3 בחירות למשחק האולסטאר (2005–2007) החמישייה השנייה של העונה (2007) החמישייה השלישית של העונה (2005, 2006) השחקן המשתפר של העונה (2003)
גילברט ג'יי ארינאס ג'וניור (באנגלית: Gilbert Jay Arenas, Jr.‎; נולד ב-6 בינואר 1982), המכונה "סוכן אפס", הוא כדורסלן עבר אמריקאי, ששיחק בעמדת הגארד. ארינאס נבחר שלוש פעמים למשחק האולסטאר של ה-NBA, וכן לפרס השחקן המשתפר של העונה בעונת 2002/2003.
תקרית האקדחים

ב-1 בינואר 2010 דווח שארינאס וחברו לקבוצה, ג'באריס קריטנטון, שלפו אקדחים ורבו לגבי חובות הימורים, בחדר ההלבשה של הוויזארדס. חמישה ימים לאחר מכן ליגת ה-NBA השעתה את ארינאס עד לסיום החקירות. הקומישינר דייוויד סטרן התייחס לתקרית: "ההתנהלות השוטפת שלו [ארינאס] הובילה אותי למסקנה שהוא כרגע לא מוכן לעלות למגרש ה-NBA". ב-14 בינואר ארינאס הואשם בהחזקת נשק ללא רישיון. למחרת הוא הודה באשמה. ב-27 בינואר ארינאס וקריטנטון הושעו מכל משחקי העונה, לאחר שנפגשו עם סטרן. ב-2 בפברואר כתב ארינאס מאמר מערכת לעיתון וושינגטון פוסט בו הביע חרטה על מעשיו, ובעיקר שלא הצליח להיות מודל טוב יותר לחיקוי עבור הדור הצעיר. ב-26 במרץ הוא הורשע על פשעיו, ונשפט לשתי שנות מאסר על תנאי ו-30 יום במעצר בית.
סטטיסטיקה ב-NBA > בעונה הסדירה

| עונה | קבוצה | משחקים | חמישייה | דקות | אחוזים מהשדה | אחוזים משלוש | אחוזים מהקו | ריבאונדים | אסיסטים | חטיפות | חסימות | נקודות |
| --- | --- | --- | --- | --- | --- | --- | --- | --- | --- | --- | --- | --- |
| 2001/2002 | גולדן סטייט | 47 | 30 | 24.6 | 0.453 | 0.345 | 0.775 | 2.8 | 3.7 | 1.5 | 0.2 | 10.9 |
| 2002/2003 | גולדן סטייט | 82 | 82 | 35.0 | 0.431 | 0.348 | 0.791 | 4.7 | 6.3 | 1.5 | 0.2 | 18.3 |
| 2003/2004 | וושינגטון | 55 | 52 | 37.6 | 0.392 | 0.375 | 0.748 | 4.6 | 5.0 | 1.9 | 0.2 | 19.6 |
| 2004/2005 | וושינגטון | 80 | 80 | 40.9 | 0.431 | 0.365 | 0.814 | 4.7 | 5.1 | 1.7 | 0.3 | 25.5 |
| 2005/2006 | וושינגטון | 80 | 80 | 42.3 | 0.447 | 0.369 | 0.820 | 3.5 | 6.1 | 2.0 | 0.3 | 29.3 |
| 2006/2007 | וושינגטון | 74 | 73 | 39.8 | 0.418 | 0.351 | 0.844 | 4.6 | 6.0 | 1.9 | 0.2 | 28.4 |
| 2007/2008 | וושינגטון | 13 | 8 | 32.7 | 0.398 | 0.282 | 0.771 | 3.9 | 5.1 | 1.8 | 0.1 | 19.4 |
| 2008/2009 | וושינגטון | 2 | 2 | 31.5 | 0.261 | 0.286 | 0.750 | 4.5 | 10.0 | 0.0 | 0.5 | 13.0 |
| 2009/2010 | וושינגטון | 32 | 32 | 36.5 | 0.411 | 0.348 | 0.739 | 4.2 | 7.2 | 1.3 | 0.3 | 22.6 |
| 2010/2011 | וושינגטון | 21 | 14 | 34.6 | 0.394 | 0.324 | 0.836 | 3.3 | 5.6 | 1.4 | 0.6 | 17.3 |
| 2010/2011 | אורלנדו | 49 | 2 | 21.6 | 0.344 | 0.275 | 0.744 | 2.4 | 3.2 | 0.9 | 0.2 | 8.0 |
| 2011/2012 | אורלנדו | 17 | 0 | 12.4 | 0.406 | 0.333 | 0.700 | 1.1 | 1.1 | 0.6 | 0.1 | 4.2 |
| קריירה |  | 552 | 455 | 35.0 | 0.421 | 0.351 | 0.803 | 3.9 | 5.3 | 1.6 | 0.2 | 20.7 |
| אולסטאר |  | 3 | 1 | 15.0 | 0.261 | 0.250 | 0.500 | 1.0 | 2.3 | 1.0 | 0.0 | 5.3 |
סטטיסטיקה ב-NBA > בפלייאוף

| עונה | קבוצה | משחקים | חמישייה | דקות | אחוזים מהשדה | אחוזים משלוש | אחוזים מהקו | ריבאונדים | אסיסטים | חטיפות | חסימות | נקודות |
| --- | --- | --- | --- | --- | --- | --- | --- | --- | --- | --- | --- | --- |
| 2004/2005 | וושינגטון | 10 | 10 | 45.0 | 376. | 234. | 766. | 5.2 | 6.2 | 2.1 | 6. | 23.6 |
| 2005/2006 | וושינגטון | 6 | 6 | 47.3 | 464. | 435. | 771. | 5.5 | 5.3 | 2.2 | 7. | 34.0 |
| 2007/2008 | וושינגטון | 4 | 2 | 23.5 | 389. | 417. | 833. | 1.8 | 2.8 | 5. | 0. | 10.8 |
| 2010/2011 | אורלנדו | 5 | 0 | 16.2 | .429 | .250 | .667 | 2.8 | 2.4 | .2 | .2 | 8.6 |
| קריירה |  | 25 | 18 | 36.4 | .413 | .313 | .769 | 4.2 | 4.7 | 1.5 | .4 | 21.0 |
↑  בשל שביתת שחקנים ב-NBA התקיימו בעונת 2011/2012 66 משחקים בלבד
הערות שוליים

↑  נשבר על ידי סטפן קרי
| --- | --- |
בקרת זהויות :  LCCN: no2016077155  VIAF: 32146635425241980721   WorldCat (עם VIAF): 32146635425241980721 
ארינאס במדי הוושינגטון ויזארדס
ארינאס במדיהם הישנים של הוויזארדס
דובים (להט"ב)

דגל האחווה הבינלאומית של הדובים ההומואים
דוב (באנגלית: Bear) בעגה (סלנג) של הומוסקסואלים הוא מונח המתאר גבר המשתייך לתת-קבוצה של הומוסקסואלים ייחודיים המקיימים תרבות ופעילויות שנועדו לקבוצה זאת. ה"דובים" מזהים את עצמם לפי תכונות גופניות כגון גוף מלא, שריריוּת, גוף שעיר, זרועות וירכיים שעירות, זקן או שפם מגודל. ישנם דובים שמפגינים גבריות מודגשת בלבוש ובתספורת, בעיסוק ובתחביבים. דובים רבים מנקבים ומקעקעים את גופם. מושג ה"דוב" נמצא עדיין בהתהוותו, ולכן קיימת גמישות בהגדרתו.
המונח "דוב" במובן המקורי שלו, החיה, נבחר כסמל לגבר שמן אך חסון וחזק, שעיר, איש הקרוב אל הכפר או אל הטבע, עם כל האסוציאציות הרומנטיות שהוא מעורר, של חופש, ספונטניות ועוצמה. מצד שני דמות הדוב מסמלת גבר בעל גישה רוגעת לחיים, עצל במקצת, ורודף תענוגות, כמו אכילה, ליקוק דבש, מין ונמנום.
ראשיתה של התופעה

המושג "דוב" הופיע תחילה בארצות הברית בקרב חבורות אופנוענים הומוסקסואלים וארגון "גדולים ועליזים" (באנגלית: "Girth and Mirth"), ואחר כך בעולם המערבי כולו. זאת תופעה נגדית לתרבות הומוסקסואלית שהעלתה על נס את המראה הרזה, החטוב, האתלטי והמטופח. מטרת הדובים הראשונים הייתה ליצור לעצמם סביבה שבה מרגישים בנוח גברים ממעמד העובדים שאינם נמשכים אל התחכום העירוני. הם היו בעיקר הומוסקסואלים תושבי כפרים וערי שדה בארצות הברית, שחשו שהסביבה ההומוסקסואלית העירונית אינה תואמת את האישיות ואת סגנון החיים שלהם. הירחון "דוב" (באנגלית BEAR) הופיע בשנת 1987 בסן פרנסיסקו. תוך חמש שנים התפוצה שלו הגיעה לכל קצווי העולם המערבי ומעבר לו, והירחון נרשם כשם מסחרי. הירחון מציג גברים הומוסקסואלים חסונים, עבי בשר, מזוקנים, כפריים, ממעמד הצווארון הכחול, כדמות אידילית. במקביל נפתחו בארים שבהם גברים הומוסקסואלים, אנשי צווארון כחול, יכלו למצוא אנשים כמוהם, שאינם שייכים לסטריאוטיפ של ההומוסקסואל העירוני.
ישנם הסוברים שדובים בעלי עודף משקל רב מצאו במושג "דוב" קבלה עצמית של גופם, ועידוד מצד חבריהם הדובים.
דגל אחוות הדובים

הדגל עוצב על ידי קרייג ביירנס בשנת 1995, עבור אחוות הדובים, המזהים את עצמם לפי תכונות גופניות כגון גוף מלא, שריריוּת, גוף שעיר, זרועות וירכיים שעירות, זקן או שפם מגודל. לרוחב הדגל שבעה פסי צבע המייצגים צבעי שיער אפשריים או גווני עור שונים. האידיאל שעומד מאחורי העיצוב הוא שכל אדם יוכל למצוא את צבע שערו או גוון עורו בדגל.
פעילויות דובים

הדובים מתכנסים במועדונים ובבארים רבים ברחבי העולם, וגם בוועידות בינלאומיות המיוחדות להם באמריקה ובאירופה. הם הקימו אתרי הכרויות מיוחדים באינטרנט, וכן פורומים לדיון, ושיחות צ'אט. קהילת הדובים נפרשה על פני כל העולם, כולל בארצות שבהן פעילות הומוסקסואלית אינה חוקית. הרשת החברתית הזאת מאפשרת מפגשים לצורך בילוי, תרבות, וגם פעילות מינית בין גברים מבוגרים יותר, שמנים יותר ושעירים יותר מן הגבר ההומוסקסואל הקלאסי.
בארים ומועדונים וכן גני שעשועים ופארקים לקמפינג שלא נועדו לדובים דווקא, החלו להקצות זמן ומקום למפגשי דובים, וגם לעודד אותם לבוא ולהשתתף בפעילויות שהן לקהל ההומוסקסאלי הרחב. בעקבות הדרישה, נוצר גם שוק מצרכים מיוחד שמספק את קהילת הדובים, בספרות, סרטי וידאו, ולבוש. כיום הדובים נוטים פחות להיבדל מקהילת ההומוסקסואלים, והם מהווים חלק אינטגרלי שלה.
פעילויות דובים > דובים בישראל

קבוצות של דובים מתכנסות מדי פעם באירועים חברתיים המתפרסמים  ברשתות החברתיות, באתרי היכרויות ובפורטלים של קהילת הלהט"ב, בהן מתנהלים דיונים ערים נגד גישת דימויי הגוף השלילי הרווח בקהילה הגאה ועל מעמדם של חברי קהילת הדובים בישראל בחברה הכללית ובקהילה הלהט"ב בפרט, ואף מתקיימות מסיבות מותאמות לחברי הקהילה הדובית במספר מוקדי בילוי ברחבי ישראל ביניהם חיפה, באר שבע ותל אביב.
המודעות למעמדם של קהילת הדובים צוברת תאוצה בשיח הגאה, ומאז שנת 2011 מתנהל שיח גלוי ברשתות החברתיות ובאתרי האינטרנט של קהילת הלהט"ב בהם מלינים חברי קהילת הדובים על העדר הייצוג שלהם בפורומים ופרסומים רשמיים של קהילת הלהט"ב, ואף ב-2015 החל קמפיין bodyPride#, שהיה יוזמה פרטית של חברי קהילת הדובים להעלאת המודעות לקהילה. במסגרת הקמפיין העלו לרשת חברי הקהילה תמונות גוף חשופות תחת האזכור bodypride#, שמטרתו הייתה לעורר מודעות למבנה הגוף הטבעי ואת חוסר הרצון של חברי הקהילה לשרת את תבנית הגוף המצופה מהם תוך הבלטת היתרונות של חברי הקהילה על ידי חשיפת גופם. הקמפיין צבר תאוצה וסוקר בכלי התקשורת בישראל.
דובים בתרבות הפופולרית

בין היצירות העוסקות בקהילת הדובים ניתן למנות את BearCity, סרט ההמשך שלו, הסרט הספרדי Cachorro (אנ') (ספ') והסדרה האינטרנטית Where the Bears Are (אנ').
בסרט הישראלי "סיפור גדול", העוסק בגברים שמנים, ישנו אזכור לדובים. גידי, המגולם על ידי אלון דהן, מגלה את תרבות הדובים ושואב את הכוח לצאת מהארון.
הסרט "חלומות של דובים", מאת אורלי בויום, מביא את סיפורה של חבורת "דובים" ישראלית - קבוצת גאים בעלי מראה דובי והעדפות דומות, הנאבקים בהשמנת יתר, בבדידות ובזיכרונות העבר. הסרט הוקרן בפסטיבל הבינלאומי ה-8 לקולנוע הגאה, תל אביב. ב-2014 היה בסבב פסטיבלים בעולם.
בסרט "הקול בראש" של פיקסאר, הדמות גועל טוענת כי אין דובים בסן פרנסיסקו. כעס עונה לה: ראיתי איש מאוד שעיר - הוא נראה כמו דוב, בהתייחס לקהילת הדובים השוקקת בעיר.
מינוח

דובים משתמשים במינוח משלהם לסיווג גברים שונים הקשורים בקהילה. להלן כמה דוגמאות:
דוב (באנגלית: Bear) - גבר מלא גוף, שעיר, ובדרך כלל מזוקן
גור דוב (באנגלית: Cub) - גבר צעיר, מלא, גוף שעיר, ובדרך כלל מזוקן
מעריץ (באנגלית: Chaser או Admirer) - גבר שאוהב להיות בחברתם של דובים או נמשך אליהם גופנית
לוטר (צורת זכר של "לוטרה". באנגלית: Otter) - גבר רזה, שעיר וגם מזוקן בדרך כלל
זאב (באנגלית: Wolf) - לוטר אגרסיבי
אבא דוב (באנגלית: Daddy-Bear) - דוב מבוגר
דוב שרירי (באנגלית: Muscle- ear)
דוב קוטב (באנגלית: Polar-Bear)- דוב בעל שער שיבה על ראשו וגופו
ווּף! (באנגלית: Woof!) - ברכת שלום והבעה של משיכה גופנית
הערות שוליים

↑  שחר קהלני, בכוונה נולדנו שונים, לכל אחד יש את הייחודיות שלו, באתר ארגון IGY, ‏09/12/2015 (ארכיון)
↑  דויד שיפוני, ‏"אני הומו גברי ושעיר - וגאה בזה", באתר ‏מאקו‏, 12 בדצמבר 2011
↑  אסף זגריזק, יוזמה ברשת: "די לאפליה במסיבות הגאות", באתר ynet, 8 בספטמבר 2015
↑  נדב ענתבי - גרושקה, #BodyPride: עושות סוף לדימוי הגוף השלילי בקרב הקהילה הגאה, באתר Gogay, ‏08/06/2015
↑  נדב (נדיוש) ענתבי-גרושקה, ‏מכתב לגננת מהילד השמן, באתר ‏מאקו‏, 22 ביולי 2015
↑  Cat Lafuente, Things in Inside Out you only notice as an adult, TheList.com, ‏2018-02-16 (באנגלית)
| --- | --- |
בקרת זהויות :  NLI: 987007563791105171  LCCN: sh2004007474 
דובים צועדים בסן פרנסיסקו במצעד הגאווה של שנת 2004.
גירוש האינטלקטואלים הארמנים

אינטלקטואלים ארמנים שהוצאו להורג לאחר הגירוש
צו הגירוש המקורי בחתימת טלעת פאשה, 24 באפריל 1915
גירוש האינטלקטואלים הארמנים שחל ב-24 באפריל 1915 (נקרא גם "יום ראשון האדום", בארמנית: Կարմիր կիրակի) מציין את האירוע הראשון של רצח העם הארמני השיטתי באימפריה העות'מאנית במהלך מלחמת העולם הראשונה. בלילה שבין ה-23 וה-24 באפריל פרצה משטרת איסטנבול אל בתי המשפחות הארמניות הנכבדות של העיר ולקחה 235 מנהיגים ומשכילים ארמנים אל תחנת המשטרה וגירשה אותם למחנות ריכוז ליד אנקרה, רובם נרצחו או גורשו אל מחוץ לתחומי האימפריה העות'מאנית. חיסול ההנהגה החליש את כוח ההתנגדות של הקהילה הארמנית המבוהלת. הדגם של חיסול המנהיגים תחילה, חזר על עצמו גם ב-6 המחוזות המזרחיים ובקיליקיה.
הגירוש

פקודת הגירוש ניתנה על ידי שר הפנים העות'מאני, טלעת פאשה והוצאה לפועל מיידית על ידי משטרת איסטנבול. מטרת הפעולה הייתה לאסוף מבתיהם באישון לילה את ראשי הציבור הארמני. בהם רופאים, עיתונאים, אנשי כמורה, מורים, עורכי דין ופוליטיקאים, כמו גם מובילי דעת קהל אחרים. בשל אי-סדרים ברישום, מספר העצורים הרשמי באותו לילה עומד על בין 235 ל-270 איש. בגל שני של מעצרים בימים שלאחר מכן, נעצרו עוד כ-500 אינטלקטואלים ומנהיגי ציבור. העצורים נלקחו למחנות בסביבת אנקרה ברכבת מיוחדת שיצאה מתחנת הרכבת היידארפשה. חלק מהעצורים נשפטו בפני בית דין צבאי בדיארבקיר, וחלקם נרצחו בדרך לשם על ידי החיילים שליוו אותם. כ-15 עצורים שוחררו חזרה לאיסטנבול ולקוניה, בעקבות התערבותו של שגריר ארצות הברית הנרי מורגנטאו. כ-150 איש בעלי אזרחות רוסית גורשו לרוסיה עד סוף אוגוסט. בשלוש השנים הבאות סבלו העצורים התעללות, הוצאות להורג, מחלות ורעב אך נמצאו תחת הגנה שלטונית מפני גירוש למחנות הריכוז באנטליה.
לדוגמה: קריקור זוהרב שהיה חבר פרלמנט באימפריה העות'מאנית שנאסר ב-21 במאי 1915.
לאחר השחרור

העצירים ששרדו שוחררו לאחר הפסקת האש של מודרוס (30 באוקטובר 1918). רובם שבו לאיסטנבול. רבים מהם כתבו ספרי זיכרונות ורבים פיתחו תסמינים של הפרעת דחק פוסט-טראומטית (הידוע שבהם הוא המלחין קומיטאס, שלא חזר לעצמו ואושפז לסירוגין במוסדות לבריאות הנפש עד מותו 20 שנה לאחר השחרור).
ה-24 באפריל כיום זיכרון

יום הגירוש הוגדר על ידי ההנהגה הארמנית כיום הזיכרון לטבח עמם. היום צוין לראשונה ב-1919 ומתקיים מאז בריכוזים ארמניים ברחבי העולם.‏ עם זאת, היום מוכר כיום זיכרון רשמי רק בארמניה, בנגורנו קרבאך ובקליפורניה.
הערות שוליים

↑  יאיר אורון, הבנאליות של האדישות, פרק א: הארמנים - מאבק להישרדות, 5. ההשמדה, עמ' 46-45.
↑  90 שנה לציון הראשון של ה-24 באפריל
↑  החלטת הקונגרס של קלפורניה מאז 1997 - Bloxham, Donald, The Great Game of Genocide: Imperialism, Nationalism, and the Destruction of the Ottoman Armenians. Oxford University Press, ISBN 978-0-19-150044-2
דוד פרידמן (בנקאי)

| --- | --- |

 לידה:  30 באוקטובר 1930 סיגט, רומניה
 פטירה:  22 בפברואר 2011 (בגיל 80) רעננה
 מקום קבורה:  בית העלמין כפר נחמן
 תאריך עלייה:  1948
 תפקיד:  מנכ"ל בנק לאומי, מנכ"ל בנק איגוד, יו"ר אפריקה-ישראל
 בת זוג:  שולמית פרידמן
 מספר צאצאים:  4
אליעזר דוד פרידמן (30 באוקטובר 1930 – 22 בפברואר 2011) היה בנקאי ישראלי, שעמד בראש קבוצת בנק לאומי בשנים 1988–1996.
קורות חיים

פרידמן נולד בשנת 1930 בעיר סיגט ברומניה לרב אהרן פרידמן שנפטר כשפרידמן היה בן 3, ומלכה לבית ויליגר, שישי מתוך שבעה ילדים. גדל בעיר סיביו, שם למד לימודים תיכוניים וזכה גם להשכלה תורנית בישיבה. לפני פרוץ מלחמת העולם השנייה שלושה מאחיו הגדולים הצטרפו לישיבת חסידות סאטמר בהונגריה. במהלך המלחמה אחד מהם נלקח לאושוויץ, אשתו וביתו הומתו אך הוא ניצל, התחתן מחדש והקים משפחה של 11 ילדים. האח השני נלקח למחנה עבודה, וככל הנראה מת במחנה בוכנוואלד לאחר שחרור המחנה. אמו של פרידמן הספיקה להציל את הצעיר מבין שלושת האחים.
ב-1948 עלה פרידמן לישראל והתגורר תחילה בירושלים, ולאחר נישואיו עבר לתל אביב ואחרי כן לבני ברק. השתחרר משירות צבאי ב-1953, ואת עבודתו הראשונה בתחום הכלכלה לאחר השחרור השיג באמצעות לשכת העבודה.
קריירה מקצועית

בשנים 1953–1962 עבד פרידמן במחלקת החשבונות והדיווח במשרד החשב הכללי במשרד האוצר וכחשב משרד השיכון, ולאחר מכן הצטרף לבנק לפיתוח התעשייה כגזבר. ב-1969, בזמן שכיהן כסמנכ"ל הבנק, התמנה לתפקיד מנכ"ל משותף שלישי בבנק א"י-בריטניה, ובשנים 1974–1976 שימש מנכ"ל משותף בבנק לפיתוח התעשייה לצד יהודה גיל. כמו כן היה חבר במועצות המנהלים של החברות "צבע" ו"בת אור".
בשנת 1976 התפטר מתפקיד המנכ"ל המשותף והצטרף לבנק לאומי כמשנה לנשיא השלוחה בניו יורק. עם שובו לארץ לאחר 4 שנים התמנה למשנה למנהל הסניף המרכזי בבנק, ואחר כך למנהל הסניף המרכזי. ב-1984 נכנס לתפקיד ראש החטיבה הבינלאומית והנהיג מהפכה בניהול קווי האשראי של הבנק, ובשנים 1986–1988 כיהן כמנכ"ל בנק איגוד, שהיה אז חברה-בת של בל"ל, וכיו"ר אפריקה - ישראל, חברה-בת נוספת של הבנק.
ב-10 בנובמבר 1988 הוכרז כי יחליף את צדיק בינו בתפקיד מנכ"ל בנק לאומי. בין היתר הוא זכור כמי שהצליח לשקם, בסיוע המשנה למנכ"ל פיוטרקובסקי, את יחסי העבודה בין עובדי הבנק להנהלה. פרידמן נשאר בתפקיד עד לשנת 1996 ולאחר פרישתו התמנה ליושב ראש דירקטוריון הבנק. באוגוסט 1990 ויתר על חוזה העסקה אישי בבנק ועבר להסכם קיבוצי תוך ויתור על פיצויים ותגמולים, ובשנת 1991 התפרסם כי שכרו החודשי בעת שכיהן כמנכ"ל עמד על 38,872 ש"ח (80,000 ש"ח לפי השווי ב-2021). ביולי 1999 הודיע על פרישתו מתפקיד המנכ"ל מסיבות אישיות, ובמקומו מונתה לתפקיד גליה מאור. לאחר פרישתו המשיך לשמש כיו"ר אפריקה-ישראל, עד לרכישתה של החברה בידי לב לבייב. לאחר מכן התמנה פרידמן לדירקטור בחברה עד לשנותיו האחרונות.
חיים אישיים

פרידמן התגורר בשנותיו האחרונות ברעננה, היה נשוי לשולמית לבית לאבל, ואב לבת ושלושה בנים. בנו אהרן נהרג במהלך שירותו הצבאי.
בראיון בעת שהיה סמנכ"ל הבנק לפיתוח התעשייה סיפר כי 3 פעמים בשבוע הוא מתפנה מעיסוקיו כדי ללמוד דף גמרא בחברותא. היה בעל תפילה בימים הנוראים, מסר מדי יום שיעור דף היומי בבית הכנסת, והיה מקורבו של האדמו"ר מקרעטשניף.
פרידמן נפטר בגיל 81 ונטמן בבית העלמין כפר נחמן ברעננה.
הערות שוליים

1 2 3  ⁨דיוקנם של "מנהלים צעירים" ⁩ | ⁨הצפה⁩ | 9 אוגוסט 1968 | אוסף העיתונות | הספרייה הלאומית, באתר www.nli.org.il
↑  ⁨הצפה⁩ | 29 ספטמבר 1969 | אוסף העיתונות | הספרייה הלאומית, באתר www.nli.org.il
↑  ⁨םמנכ"ל בנק לפיתוח התעשיה נתמנה למנכ"ל בבנק א"י-בריטניה ⁩ | ⁨מעריב⁩ | 28 ספטמבר 1969 | אוסף העיתונות | הספרייה הלאומית, באתר www.nli.org.il
↑  ⁨שמח לחזור הביתה⁩ | ⁨חדשות⁩ | 15 נובמבר 1988 | אוסף העיתונות | הספרייה הלאומית, באתר www.nli.org.il
↑  ⁨התפטר אחד משני מנב"לי הבנק לפיתוח התעשיה. ⁩ | ⁨דבר⁩ | 29 מרץ 1976 | אוסף העיתונות | הספרייה הלאומית, באתר www.nli.org.il
↑  ⁨דוד פרידמן נתמנה מנכ"ל בנק לאומי ⁩ | ⁨מעריב⁩ | 10 November 1988 | Newspapers | The National Library of Israel, באתר www.nli.org.il (באנגלית)
↑  סטלה קורין-ליבר, ‏בינו חוזר הביתה, באתר גלובס, 27 באפריל 2003
↑  ⁨שכרו החודשי של המנכ"ל דוד פרידמן-38,872 ש"ח ⁩ | ⁨מעריב⁩ | 28 מרץ 1991 | אוסף העיתונות | הספרייה הלאומית, באתר www.nli.org.il
↑  סמל אהרון פרידמן, באתר ההנצחה לחללי מערכות ישראל
↑  המנכ"ל החרדי של 'לאומי' • ר' לייזר פרידמן ז"ל, באתר בחדרי חרדים
ג'יאוזי

| --- | --- |

ג'יאוזי לפני אידוי
 
 מאכלים
 סוג:  כיסונים
 מטבח:  המטבח הסיני 
 מוצא:  סין
 מרכיבים עיקריים:  קמח 
 
ג'יאַוֹזי (סינית: 餃子, פין-יין: jiǎo zi), המוכרים גם בשמם היפני גיוֹזה (קאנג'י: 餃子, זהה לכתיב הסיני; רומאג'י: gyōza), הם כיסונים סיניים הנפוצים במזרח אסיה והכיסונים העתיקים ביותר בהיסטוריה. הג'יאוזי הוא כיסון מבצק חיטה דק אותו ניתן להגיש עם מליות שונות, כשהנפוצות הן בשר טחון מחזיר או בקר וירקות. ניתן גם לבשל אותם בשיטות שונות, לדוגמה אידוי (zhēng jiǎo), הרתחה (shuǐ jiǎo) וטיגון (jiān jiǎo).
בצורתם הנפוצה הג'יאוזי מקופלים כדי להידמות למטיל זהב סיני ומחזיקים משמעות תרבותית רבה בסין ובפזורה הסינית בעולם. ג'יאוזי מוגש במסגרת ארוחת ראש השנה הסינית, אך מוגש כל השנה במחוזות הצפוניים של סין ובמסעדות דים סאם.
אף על פי שמקורם במטבח הסיני, הג'יאוזי פופולרים באזורים נוספים במזרח אסיה ויובאו גם למטבח הסיני אמריקאי. במערב, הג'יאוזי בצורתם המאודה נקראים לעיתים בטעות "דים סאם", אך זהו למעשה שמה של צורת הגשה במנות קטנות לצד תה, אחת מהצורות בהן נהוג להגיש את הג'יאוזי.
כיסונים רבים אחרים התפתחו בהשראת הג'יאוזי הסיני, למשל הפלמני והפירוגי הסלאבים, המומו הנפאלי והמנטו המונגולי.
אטימולוגיה ומינוח

מכיוון שהכתב הסיני הוא כתב המבוסס על לוגוגרמות, את התווים המרכיבים את המילה ג'יאוזי ניתן לקרוא במספר שפות בסין ומחוצה לה. המילה ג'יאוזי מגיעה ממנדרינית תקנית, השפה הרשמית של הרפובליקה העממית של סין. בקנטונזית המילה לסוג זה של כיסון היא גַאוֹצי (יוטפנג: gaau2-zi2) וביפנית גיוֹזה (רומאג'י: gyōza), אך בכלל השפות העושות שימוש בכתב הסימניות הסיני המילה נכתבת 餃子.
ישנם סוגים נוספים של כיסונים סינים שאנים נכללים תחת מושג המטריה "ג'יאוזי", ביניהם כיסוני וונטון, המוכרים במערב לרוב ככיסונים המוגשים במרק, והבאוזי העשויים בצק שמרים, אותם נהוג לאדות או לאפות, אך לא לטגן או להרתיח.